CELEX: 32010R1085
Language: hu
Date: 2010-11-25 00:00:00
Title: A Bizottság 1085/2010/EU rendelete ( 2010. november 25. ) az édesburgonya, a manióka, a maniókakeményítő, valamint a 07149011  és a 07149019 KN-kód alá tartozó más termékek behozatalára vonatkozó egyes éves vámkontingensek megnyitásáról és kezeléséről, továbbá az 1000/2010/EU rendelet módosításáról

26.11.2010   
            
            
               HU
            
            
               Az Európai Unió Hivatalos Lapja
            
            
               L 310/3
            
         A BIZOTTSÁG 1085/2010/EU RENDELETE
   (2010. november 25.)
   az édesburgonya, a manióka, a maniókakeményítő, valamint a 0714 90 11 és a 0714 90 19 KN-kód alá tartozó más termékek behozatalára vonatkozó egyes éves vámkontingensek megnyitásáról és kezeléséről, továbbá az 1000/2010/EU rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 144. cikke (1) bekezdésére és 148. cikkére, összefüggésben 4. cikkével,
   mivel:
   
               (1)
            
            
               A Kereskedelmi Világszervezet (WTO) keretein belül lezajlott, többoldalú kereskedelmi tárgyalások során kötött megállapodások értelmében a Bizottság elkészített egy olyan „CXL-Európai Közösségek” elnevezésű listát (a továbbiakban: CXL lista), amelyik tartalmazza a jóváhagyott engedményeket. A lista értelmében az Uniónak meghatározott éves vámkontingenseket kell megnyitnia a 0714 10 91, az ex 0714 10 98, a 0714 90 11 és a 0714 90 19 KN-kód alá tartozó, Indonéziából, a Kínai Népköztársaságból (Kína), a WTO Thaiföldön kívüli egyéb szerződő feleinek országaiból, valamint egyes, a WTO-ban tagsággal nem rendelkező harmadik országokból származó termékekre vonatkozóan. E kontingensek keretében az ad valorem vámtétel 6 %-ra korlátozódik. Ezeket a kontingenseket több évre vonatkozóan kell megnyitni, és igazgatásukat a Bizottság végzi.
            
         
               (2)
            
            
               A CXL lista értelmében az Uniónak továbbá két vámmentes vámkontingenst kell megnyitnia a 0714 20 90 KN-kód alá tartozó édesburgonyára Kína, illetve egyéb országok számára, valamint két vámkontingenst a 1108 14 00 KN-kód alá tartozó maniókakeményítőre más harmadik országok számára.
            
         
               (3)
            
            
               A GATT XXIII. cikkének megfelelően Thaifölddel folytatott konzultációk eredményéről szóló, 1996. május 13-i 96/317/EK tanácsi határozattal (2) jóváhagyott, a GATT XXIII. cikke értelmében az Európai Közösség és a Thaiföldi Királyság között folytatott konzultációkra vonatkozó, levélváltás formájában létrejött megállapodás (3) (a továbbiakban: a Thaifölddel létrejött megállapodás) a maniókakeményítőre vonatkozóan egy további autonóm éves vámkontingens megnyitásáról rendelkezik 10 500 tonna mennyiségben, amelyből 10 000 tonnát Thaiföld számára kell fenntartani. Az alkalmazott vámtétel a tonnánként 100 EUR-val csökkentett hatályos legnagyobb kedvezményes vámtétel (LKV).
            
         
               (4)
            
            
               E behozatali vámkontingensek (a továbbiakban: kontingensek) összességének kezelésére vonatkozó alkalmazási szabályokat jelenleg az édesburgonya és a maniókakeményítő egyes éves vámkontingenseinek megnyitásáról és az azok kezeléséről szóló szabályok meghatározásáról szóló, 1996. december 17-i 2402/96/EK bizottsági rendelet (4), valamint a Thaiföldön kívüli egyes harmadik országokból származó, a 0714 10 91, 0714 10 99, 0714 90 11 és 0714 90 19 KN-kód alá tartozó termékekre vonatkozó egyes éves vámkontingensek megnyitásáról és kezeléséről szóló, 2008. január 15-i 27/2008/EK bizottsági rendelet (5) állapítja meg.
            
         
               (5)
            
            
               Az érkezési sorrendben történő kiszolgálás elvének alkalmazása más mezőgazdasági ágazatokban már előnyösnek bizonyult, ezért – és az igazgatási feladatok egyszerűsítése érdekében is – indokolt az említett kontingenseket a továbbiakban az 1234/2007/EK rendelet 144. cikke (2) bekezdésének a) pontja szerinti módszerrel kezelni. Ennek során a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelet (6) 308a. és 308b. cikkével, valamint 308c. cikkének (1) bekezdésével összhangban kell eljárni.
            
         
               (6)
            
            
               Az egyik kezelési rendszerről a másikra való áttérés sajátosságai miatt a 2011. január 1. és 2011. december 31. közötti vámkontingens-időszakra helyénvaló eltekinteni a 2454/93/EK rendelet 308c. cikke (2) és (3) bekezdésének alkalmazásától.
            
         
               (7)
            
            
               Az édesburgonya esetében indokolt különbséget tenni az emberi fogyasztásra és az egyéb felhasználási célra szánt édesburgonya között; helyénvaló ezért meghatározni a 0714 20 10 KN-kód alá tartozó, emberi fogyasztásra szánt édesburgonya kiszerelését és csomagolását, és az így meghatározott kiszerelési és csomagolási feltételeknek meg nem felelő termékeket a 0714 20 90 KN-kód alá tartozó terméknek tekinteni.
            
         
               (8)
            
            
               Olyan kezelési rendszer fenntartására van szükség, amellyel biztosítható, hogy csak az Indonéziából, Kínából és Thaiföldről származó termékeket lehessen az említett országok számára fenntartott kontingens keretében behozni. Indokolt pontosan meghatározni, hogy az említett, érkezési sorrendben történő kiszolgálás elvének alkalmazásával kezelt vámkontingensek keretében behozható termékek esetében milyen származási igazolást kell bemutatni.
            
         
               (9)
            
            
               Ezért a 2402/96/EK és a 27/2008/EK rendeletet hatályon kívül kell helyezni, és helyettük új rendeletet kell elfogadni. Mindazonáltal helyénvaló az említett rendeletek hatályát fenntartani az e rendelettel szabályozott vámkontingens-időszakokat megelőző vámkontingens-időszakokra kibocsátott behozatali engedélyek tekintetében.
            
         
               (10)
            
            
               A 2402/96/EK, a 2058/96/EK, a 2305/2003/EK, a 969/2006/EK, az 1918/2006/EK, az 1964/2006/EK, a 27/2008/EK, az 1067/2008/EK és a 828/2009/EK rendelettől az édesburgonyára, a maniókakeményítőre, a maniókára, a gabonafélékre, a rizsre, a cukorra és az olívaolajra vonatkozó vámkontingensek keretében történő 2011. évi behozataliengedély-kérelmezés és -kibocsátás időpontja tekintetében való eltérésről és a 382/2008/EK, az 1518/2003/EK, az 596/2004/EK, a 633/2004/EK és a 951/2006/EK rendelettől a marha- és borjúhús-, a sertéshús-, a tojás-, a baromfihús-, valamint a kvótán felüli cukor- és izoglükóz-ágazatra vonatkozó 2011. évi behozataliengedély-kibocsátás időpontja tekintetében való eltérésről szóló, 2010. november 3-i 1000/2010/EU bizottsági rendelet (7) 1., 2, és 3. cikkének rendelkezései már nem helytállóak, tekintettel az érintett vámkontingensek kezelésének az 1234/2007/EK rendelet 144. cikke (2) bekezdésének a) pontjában meghatározott, érkezési sorrendben történő kiszolgálás rendszerére való áttérésére. Következésképpen indokolt ezeket a cikkeket elhagyni.
            
         
               (11)
            
            
               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
            
         ELFOGADTA EZT A RENDELETET:
   1. cikk
   E rendelettel megnyitásra kerülnek a mellékletben szereplő behozatali vámkontingensek. Az említett kontingensek kezelése naptári évenként, 2011. január 1-jétől kezdődően történik.
   2. cikk
   A mellékletben meghatározott kontingenseket a 2454/93/EGK rendelet 308a. és 308b. cikkével, valamint 308c. cikkének (1) bekezdésével összhangban kell kezelni. Az említett rendelet 308c. cikkének (2) és (3) bekezdése nem alkalmazandó a 2011. január 1. és 2011. december 31. közötti vámkontingens-időszakra.
   3. cikk
   A Thaiföldről, Indonéziából, illetve a Kínai Népköztársaságból származó termékek vonatkozásában a mellékletben feltüntetett, 09.0125, 09.0126, illetve 09.0124 vagy 09.0127 tételszámú vámkontingensek keretében történő behozatal igénybevételét a 2454/93/EGK rendelet 55–65. cikkével összhangban az illetékes hatóságok által kiállított származási igazolás bemutatásától kell függővé tenni.
   4. cikk
   (1)   E rendelet alkalmazásában a 0714 20 10 KN-kód szerinti emberi fogyasztásra szánt édesburgonyának a szabad forgalomba bocsátás vámeljárás lefolytatásának időpontjában friss, egész, közvetlen csomagolásban kiszerelt édesburgonya tekinthető.
   (2)   E rendelet rendelkezései kizárólag az (1) bekezdésben szereplő meghatározás értelmében nem emberi fogyasztásra szánt édesburgonyára alkalmazandók.
   (3)   E rendelet alkalmazásában az ex 0714 10 98 KN-kód alá tartozó termék a 0714 10 98 KN-kód szerinti, lisztből és darából készült labdacstól (pellett) eltérő termék.
   5. cikk
   A 2402/96/EK és a 27/2008/EK rendelet hatályát veszti. Rendelkezéseiket mindazonáltal a 2011. január 1-jét megelőzően kiadott behozatali engedélyekre érvényességük végéig továbbra is alkalmazni kell.
   6. cikk
   Az 1000/2010/EU rendelet 1., 2. és 3. cikkét el kell hagyni.
   7. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ezt a rendeletet 2011. január 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. november 25-én.
      
         
            a Bizottság részéről
         
         Joaquín ALMUNIA
         
            alelnök
         
      
   
   
      (1)  HL L 299., 2007.11.16., 1. o.
   
      (2)  HL L 122., 1996.5.22., 15. o.
   
      (3)  HL L 122., 1996.5.22., 16. o.
   
      (4)  HL L 327., 1996.12.18., 14. o.
   
      (5)  HL L 13., 2008.1.16., 3. o.
   
      (6)  HL L 253., 1993.10.11., 1. o.
   
      (7)  HL L 290., 2010.11.6., 26. o.
   
      MELLÉKLET
      A Kombinált Nómenklatúra értelmezésére vonatkozó szabályok sérelme nélkül a termékek megnevezése csupán tájékoztató jellegűnek tekintendő. E melléklet alkalmazásában a kontingensek alkalmazási körét az e rendelet elfogadásának időpontjában érvényes KN-kódok alkalmazási köre határozza meg.
      
                  Tételszám
               
               
                  KN-kód/Termék
               
               
                  Származási hely
               
               
                  Vámtétel
               
               
                  Éves vámkontingens
                  (tonnában kifejezett nettó tömeg)
               
            
                  09.0124
               
               
                  0714 20 90
                  Nem emberi fogyasztásra szánt édesburgonya
               
               
                  Kínai Népköztársaság
               
               
                  Vámmentes
               
               
                  600 000
               
            
                  09.0125
               
               
                  1108 14 00
                  Maniókakeményítő
               
               
                  Thaiföld
               
               
                  A hatályos legnagyobb kedvezményes vámtétel (LKV) 100 EUR/t-val csökkentett értékének megfelelő vámtétel
               
               
                  10 000
               
            
                  09.0126
               
               
                  0714 10 91, ex 0714 10 98, 0714 90 11
                  0714 90 19
                  Manióka, arrowroot, szálepgyökér és nagy keményítőtartalmú hasonló gyökér és gumó
               
               
                  Indonézia
               
               
                  6 % ad valorem
                  
               
               
                  825 000
               
            
                  09.0127
               
               
                  0714 10 91, ex 0714 10 98, 0714 90 11
                  0714 90 19
                  Manióka, arrowroot, szálepgyökér és nagy keményítőtartalmú hasonló gyökér és gumó
               
               
                  Kínai Népköztársaság
               
               
                  6 % ad valorem
                  
               
               
                  350 000
               
            
                  09.0128
               
               
                  0714 10 91, ex 0714 10 98, 0714 90 11
                  0714 90 19
                  Manióka, arrowroot, szálepgyökér és nagy keményítőtartalmú hasonló gyökér és gumó
               
               
                  a WTO-ban tagsággal rendelkező harmadik országok a Kínai Népköztársaság, Thaiföld és Indonézia kivételével
               
               
                  6 % ad valorem
                  
               
               
                  145 590
               
            
                  09.0130
               
               
                  0714 10 91, 0714 90 11
                  Manióka, arrowroot, szálepgyökér és nagy keményítőtartalmú hasonló gyökér és gumó
               
               
                  a WTO-ban tagsággal nem rendelkező harmadik országok
               
               
                  6 % ad valorem
                  
               
               
                  2 000
               
            
                  09.0129
               
               
                  0714 10 91, ex 0714 10 98, 0714 90 11
                  0714 90 19
                  Manióka, arrowroot, szálepgyökér és nagy keményítőtartalmú hasonló gyökér és gumó
               
               
                  a WTO-ban tagsággal nem rendelkező harmadik országok
               
               
                  6 % ad valorem
                  
               
               
                  30 000
               
            
                  09.0131
               
               
                  0714 20 90
                  Nem emberi fogyasztásra szánt édesburgonya
               
               
                  A Kínai Népköztársaságon kívüli harmadik országok
               
               
                  Vámmentes
               
               
                  5 000
               
            
                  09.0132
               
               
                  1108 14 00
                  Maniókakeményítő
               
               
                  Valamennyi harmadik ország
               
               
                  A hatályos legnagyobb kedvezményes vámtétel (LKV) 100 EUR/t-val csökkentett értékének megfelelő vámtétel
               
               
                  10 500